**Kilátó 2025.03.18. Könyvajánló:**

**1.**

**Nikolaas Sintobin SJ: Bízz az érzéseidben**

A szíved mélyére hallgass, értelmeddel tájékoztasd a szívedet és dönts.

Uralkodó szélirány: szíved legmélyebb érzései

Vitorláshajó kapitánya: értelmed

Kormánylapát: akaratod

<https://jezsuitakiado.hu/termek/bizz-az-erzeseidben/>

**2.**

**Szent Benedek Regulája „menedzserkönyv” vállalatvezetőknek**

Mit jelent vezetőnek, spirituális vezetőnek lenni ma, hogyan érdemes megélni a vezetői létet?

Várszegi Asztrik előadása a humán stratégia témában

Eligazítás: történeti előzmények

A Regula Kr. u. 529 után íródik – 1500 éve írányít lelkeket, közösségeket, gazdaságot. Szókincse a Biblián, egyházatyák tanításán és a szerzetesirodalmon alapul ezek teljes szellemi kiágazásával. Regula műfaja: kézikönyv, vezérfonal. Autark, önfenntartó csoportot tart szem előtt. Szerzetesség: közösségi létmód, ez utóbbinak műfaja, gyakorlati könyve a regula. Szerkezete: Prologus, majd 73 fejezet, kérdésekre adott válaszok: milyennek kell lennie az apátnak? A napi fizikai munka.

Regula csoportjai: testvéri közösség, öreg, fiatal, gyermek, zarándok, vendég, püspök, klerikusok. Napirendje, amely ima-, munkarend, életvitel egyúttal.

Alapfogalmai: testvérek, vagy szerzetesek közössége, közösség és ennek elöljárói. Apát (abbas) atya – MAGA A NÉV SOKAT JELENT: Isten irgalmas szeretetének, Krisztusnak ikonja. Dékánok. A nagyobb közösségen belül kisebb közösség elöljárója: tizedes. Gondnok. Fontos kiindulópont: motiváltság. Elöljárók, szerzetesek

A vezetés művészete – a szolgálat

A két apátfejezeten (2,64 f.), a gondnok, a monostor gondozójáról szóló (31. fejezet) adja a vezetés filozófiájának alapját, de a Regula minden fejezetében találunk olyan támpontot, amely nevel, célra irányít, vezet.

Doktori értekezések készültek a Reguláról, hogy annak spirituális, szellemi tartalmát feltárva a kortárs csoport-, üzem-, és cégvezetésben felhasználhassák.

A Regula szemlélete ebben foglalható össze:

Kérdés: milyen személyiség legyen a vezető, hogy alkalmas legyen a vezetésre, mert mindenekelőtt példájával, életmódjával, rugalmasságával, alkalmazkodóképességével lesz alkalmassá vezetésre, továbbá miként tud magán dolgozni, hogy alkalmassá váljék feladatára.

Benedek elsősorban a monostor gazdálkodásáért felelős személy magatartását és egyéniségét írja le, s közben sohasem téveszti szem elől a vezetés célját.

A cél nem a nyereség, hanem, hogy gondosan bánjunk az emberekkel és a teremtett javakkal.

Benedek szerint a vezetés célja, hogy közös munkával felépítsük Isten házát, Isten országát, amelyben a testvérek békében és örömben élnek együtt és így tanúskodnak Isten szeretetéről és gyógyító közelségéről. ez a szemléletmód teljesen életidegennek tűnik, kortárs bajaink viszont ráirányítják a figyelmet arra is, hogy egy cég, vállalat számára nem elég, ha csupán a munkaidő, a termelési, vagy munkafegyelem betartására törekedve nyereségorientált.

Benedek Regulája nem moralizál, hanem elmondja azokat az elveket, jellemzi a vezetők magatartásformáit, amelyek segítségével egy közösség kiegyensúlyozottan élhet és amelynek munkája megteremti a gazdasági feltételeket is sokak megélhetésére.

Egy amerikai cég főtanácsadója a vállalkozást „szentélynek” nevezi, ahol az emberek szívvel-lélekkel, kreativitásukkal, spontaneitásukkal, örömmel és lelkesen, a másikat tisztelve dolgozik és itt a szentélyen nem helyet, hanem magatartást ért.

Ha ez az amerikai szentély-modell eredményes, akkor a Benedek Regulája szerinti elgondolás sem életidegen, hanem hasznos számunkra.

1./ A vezető/felelős tulajdonságai

Házgondnoknak olyat kell kiválasztani a közösségből, aki bölcs, érett jellemű, józan, az evésben mértékletes, nem gőgös, nem heveskedő, nem igazságtalan, nem nehézkes, nem pazarló, hanem istenfélő, hogy mintegy atyja legyen az egész közösségnek. Mindennek gondját viselje. Az apát parancsa nélkül semmit se tegyen; amit az parancsol, azt tartsa meg. A testvéreket ne szomorítsa meg. Ha valamelyik testvér oktalan kívánsággal állna elő, ne szomorítsa meg őt lekicsinyléssel, hanem alázatosan és okosan tagadja meg helytelen kérését. Lelke fölött őrködjék, és mindig tartsa emlékezetében azt az apostoli mondást, hogy "aki jól szolgál, jó rangot szerez magának" (1Tim 3,13).

Tapasztalt, emberi érettség, bölcsesség, szerénység, alázat, nyugodtság, igazságosság, világos döntés, takarékosság, istenfélelem, atyai viselkedés, a jó szó adománya: Mindenekelőtt legyen alázatos, és ha valakinek nem tud anyagit adni, nyújtson akkor legalább jó szóval feleletet, amint írva van: "A jó szó többet ér a legjobb adománynál" (Sir 18,17)

2./ A vezetés módja – Benedek emberképe

Gondosság, odafigyelés, hinni abban, hogy az ember belül jó, másokat meg nem szomorítani, ne vessük meg a másik embert.

3./ A vezetés szolgálat

Ügyeljünk saját lelkünkre, az odaadás spirituális útja, az élet szolgálata, a kreativitás felébresztése, a gyógyítás, a vezetés nevelés, felelősség átruházása, társadalmi felelősség, vendégbarátság, Isten előtti felelősség.

4./ Hogyan bánjunk a dolgokkal?

A tulajdon tisztelete, a pénz spirituális kezelése, az embereket szolgáló pénz, szabadság a pénzzel szemben, fantáziadús pénzkezelés.

5./ Hogyan bánjunk az emberekkel?

Jó szó, ne avatkozzunk bele mindenbe, az információk továbbadása, munkatársaink értékelése, a botránkoztatás kerülése, szárnyakat adni a léleknek, az életet gyarapítani, a túlterhelés kezelése, szeretni az embereket, orvosként gyógyítani, saját gyarlóságunk, szembesülni az igazsággal, szívünkkel gondolkodni, a félelem bénít, a szeretet elevenít, a helyes mérték megtalálása, féltékenység és gyanakvás nélkül, különbségtétel és mértéktartás, az erősek és gyengék kiegyensúlyozása.

6./ Gondoskodás önmagunkról

Ha nagyobb a testület, adjanak melléje segítőket, hogy ezek támogatásával maga is nyugodt lélekkel teljesíthesse a reábízott feladatot. Mindent a maga idejében kell adni, ami adnivaló, és kérni, ami kérnivaló, hogy Isten házában senki ne nyugtalankodjék, és ne szomorkodjék. (31. fejezet)

Erőink beosztása, a SZÍV TISZTASÁGA, a csend belső tere.

7./ A vezetés célja – spirituális vállalkozáskultúra

Anselm Grün – Életet fakasztó vezetés, A vezetés elvei szent Benedek Regulájában, Bencés Anselm Grün, Menschen führen – Leben wecken, Vier Türme verlag, Münsterschwarzach 1999.